Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 189/13/4404	Nové Zámky, 11.7.2013
EEČ : 2-33-70-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec mladistvej XXXXX, narodenej XXXXX   je podľa rozsudku Okresného súdu Nové Zámky  spisovej značky 7 P 546/2005 - 23 
 zo dňa  10.04.2006   povinný  prispievať  na jej  výživu mesačne sumou 21,41 € vždy do 15. dňa toho - ktorého mesiaca  vopred,  k rukám matky XXXXX, bytom XXXXX, XXXXX, okres Nové Zámky,  vyživovaciu povinnosť  si neplní pravidelne mesačne,  pretože nie je v pracovnom pomere a nie je vedený v evidencii uchádzačov o zamestnanie  na Úrade práce, sociálnych vecí a rodiny Nové Zámky,      čím  za  mesiace august a december roku 2012 a od 01.01.2013 do 30.06.2013  vznikol na výživnom dlh  v sume 171,28 €,  

lebo zanikla trestnosť činu

Odôvodnenie:
         Poverený príslušník Obvodného oddelenia PZ Nové Zámky, uznesením  spisovej značky    ČVS:  ORP-158/NZ-NZ-2013    zo  dňa 05.03.2013  začal    podľa § 199 odsek  1 Trestného poriadku  trestné stíhanie pre prečin zanedbania povinnej výživy podľa § 207 odsek  1  Trestného zákona a uznesením    zo dňa 25.04.2013  podľa § 206  odsek 1 Trestného poriadku stíha XXXXX ako obvineného  z uvedeného prečinu.

       V priebehu vyšetrovania obvinený dlhujúcu sumu na výživnom uhradil v plnej výške, keď  poštovými poukazmi, podanými na Pošte v Tvrdošovciach v dňoch 25.02.2013, 13.05.2013, 18.06.2013 a 24.06.2013  zaslal   na adresu XXXXX, bytom XXXXX, XXXXX sumu 172,35 €, čím si splnil vyživovaciu povinnosť za stíhané obdobie. Tomuto tvrdeniu nasvedčujú i fotokópie poštových poukazov na č. l. 27 vyšetrovacieho spisu.

       Teda obvinený využil ustanovenie o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojej dcére   dodatočne splnil skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

       Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka